การสร้างบ้านให้กระต่าย ให้อาหารที่ถูกต้องแก่กระต่ายของคุณ การเอาใจใส่ดูแลกระต่ายของคุณโดยทั่วไป
ทั้งสองแบบมีทั้งข้อดี และข้อเสีย ดังนั้นให้คุณชั่งน้ำหนักแต่ละตัวเลือกก่อนจะทำการตัดสินใจ  หากคุณจะเลี้ยงกระต่ายไว้นอกบ้าน แน่ใจว่าพวกมันมีพื้นที่อยู่อาศัยที่ปลอดภัยจากนักล่า และสภาพแวดล้อมทางธรรมชาติ แม้แต่ในพื้นที่ชนบทก็ยังอาจมีภัยคุกคามได้ เช่น แมว และสุนัขที่สามารถทำอันตราย หรือฆ่ากระต่ายของคุณได้ ดังนั้นคุณจำเป็นต้องมั่นใจว่ากระต่ายของคุณได้รับการคุ้มครอง นอกจากนี้คุณควรแน่ใจว่าคุณจัดหาผองเพื่อนและการปฏิสัมพันธ์ทางสังคม  ทั้งนี้การจัดหาคอกกลางแจ้งถือว่าเป็นเรื่องที่เป็นประโยชน์ เพื่อเปิดโอกาสให้กระต่ายของคุณได้วิ่งเล่นในระหว่างวัน หากกระต่ายของคุณจะเป็นสัตว์เลี้ยงในบ้าน จำไว้ว่ากระต่ายเป็นสัตว์ที่ขอบเคี้ยว คุณจำเป็นต้องมีการป้องกันเฟอร์นิเจอร์ และของมีค่าของคุณอย่างเพียงพอเพื่อไม่ให้เกิดความเสียหาย นอกจากนี้กระต่ายจำเป็นต้องได้รับแสงแดดทุกวันเพื่อช่วยให้เกิดกระบวนการสร้างวิตามินดี ดังนั้นคุณควรนำกระต่ายออกไปข้างนอกอยู่เสมอเพื่อให้แน่ใจว่ากระต่ายของคุณมีสุขภาพดี พิจารณาว่ากระต่ายของคุณได้รับอนุญาตให้เดินเล่นได้ทั่วบ้าน หรือแค่เฉพาะห้องใดห้องหนึ่งเพียงเท่านั้น   กระต่ายของคุณจำเป็นต้องออกกำลังกายนอกกรงเป็นเวลาหลายชั่วโมงทุกวัน เมื่อคุณเลือกพื้นที่ พึงระลึกไว้ว่ากระต่ายจำเป็นต้องมีพื้นที่กว้างเพียงพอที่จะให้พวกมันทำการสำรวจ และวิ่งไปมา เพื่อให้แน่ใจว่ากระต่ายมีการออกกำลังกายที่เพียงพอ ทั้งนี้พื้นที่ควรมีขนาดประมาณ 1 ห้องเป็นอย่างน้อย  จำไว้ว่ายิ่งพื้นที่ที่คุณอนุญาตให้กระต่ายวิ่งเล่นมีขนาดใหญ่มากเท่าไหร่ คุณจำเป็นต้องเพิ่มการป้องกันความเสียหายต่อวัสดุ เครื่องใช้ภายในบ้าน และอันตรายที่อาจเกิดขึ้นกับกระต่ายมากยิ่งขึ้นเท่านั้น กระต่ายเป็นสัตว์ที่ชอบเคี้ยว ซึ่งสามารถทำให้บ้าน และเฟอร์นิเจอร์ของคุณเกิดความเสียหาย และยังอาจเป็นอันตรายต่อชีวิตของกระต่าย คุณจำเป็นต้องกำจัด หรือป้องกันสิ่งของบางรายการที่อยู่ในพื้นที่ของกระต่าย   ไม่ว่าจะกำจัดสายไฟที่กระต่ายสามารถเข้าถึงได้ หรือพันสายไฟเหล่านั้นเพื่อป้องกันไม่ให้กระต่ายของคุณกัดแทะ ในการพันสายไฟ ให้คุณใช้ท่อพลาสติกจากร้านจำหน่ายวัสดุอุปกรณ์ และใช้กรรไกร หรือมีดตัดวัสดุตัดท่ออย่างระมัดระวังเพื่อให้มีความยาวเท่ากับสายไฟ แล้วทำการร้อยสายไฟผ่านท่อที่ตัดเพื่อเก็บสายไฟให้เรียบร้อย   ปิดเต้าเสียบปลั๊กไฟด้วยปลั๊กป้องกันไฟดูด กำจัดพืชออกจากพื้นที่ กระต่ายมีระบบย่อยอาหารที่ไวต่อความรู้สึก และการกินพืชที่ไม่คุ้นเคยสามารถทำให้มันป่วยได้ พยายามสอดส่องกระต่ายของคุณหากมันวิ่งเล่นไปทั่วบ้าน ถึงแม้ว่าคุณคิดว่าคุณได้เอาของทุกสิ่งทุกอย่างออกไปพ้นทางของกระต่ายแล้วก็ตาม กระต่ายสามารถแทรกตัวผ่านเข้าไปยังพื้นที่เปิดเล็กๆ ที่พวกมันไม่ควรจะเข้าไป นี่เป็นความจริงโดยเฉพาะสำหรับกระต่ายอายุน้อยๆ กระต่ายโดยทั่วไปสามารถอยู่ร่วมกับสัตว์เลี้ยงภายในบ้านอื่นๆ เช่น สุนัข หรือแมวได้อย่างไม่มีปัญหา หากพวกมันมีความประพฤติที่เรียบร้อย อย่างไรก็ตาม ลูกสุนัขควรได้รับการฝึกฝนมาเป็นอย่างดี ก่อนที่คุณจะปล่อยให้มันปฏิสัมพันธ์กับกระต่ายของคุณ เนื่องจากลูกสุนัขอาจทำให้กระต่ายเจ็บจากการเล่นได้ กระต่ายของคุณต้องการสถานที่สำหรับการนอนหลับ กิน ดื่ม และพักผ่อน การเลือกกรงที่ถูกต้องเป็นเรื่องสำคัญมาก ซึ่งมีผลต่อสุขภาพ และความสุขของกระต่ายของคุณ   กฎโดยทั่วไป กระต่ายของคุณควรสามารถเหยียดตัวได้เต็มที่ และยืนด้วยขาหลังของมันโดยที่ไม่ชนด้านบนของกรง สำหรับการวัดที่เป็นบรรทัดฐาน ขนาดที่แนะนำของกรงควรมีขนาดไม่น้อยไปกว่า 24 x 36 x 24 นิ้ว เลือกกรงที่ปราศจากพื้นที่เป็นตะแกรงลวด กรงลักษณะนี้จะทำให้เท้าของกระต่ายได้รับบาดเจ็บ ให้คุณหากรงที่มีพื้นเป็นพลาสติกแข็ง หากคุณหาได้แค่กรงที่มีพื้นเป็นตะแกรงลวดเท่านั้น ให้คุณวางแผ่นไม้ หรือแผ่นพลาสติกทับบนพื้นของกรงเพื่อให้แน่ใจว่ากระต่ายของคุณจะอยู่อาศัยได้อย่างสะดวกสบาย คุณสามารถใช้กรงสุนัข หรือแมวเป็นกรงสำหรับกระต่าย หากมันมีขนาดที่ใหญ่เพียงพอ ให้คุณใส่พรม หรือเสื่อผืนเล็กๆ รวมไปถึงหญ้าแห้งไว้ในกรง เพื่อให้กระต่ายของคุณเอนตัวนอน  หากกระต่ายของคุณกลับเข้าไปในกรงของมัน ให้คุณปล่อยให้มันอยู่ในนั้น และห้ามบังคับให้มันออกมา กระต่ายบ่อยครั้งชอบใช้กรงของพวกมันเป็นพื้นที่ปลอดภัย ที่พวกมันสามารถพักผ่อน และผ่อนคลาย แน่ใจว่ากระต่ายมีพื้นที่สำหรับหลบซ่อนภายในกรง กระต่ายเป็นสัตว์ที่ขอบขุดรู และต้องการพื้นที่เล็กๆ และมืดเพื่อความปลอดภัย กล่องรองเท้าสามารถถูกใช้เป็นที่หลบซ่อนให้กับกระต่ายได้ แต่เตรียมพร้อมที่จะเปลี่ยนกล่องใหม่ทดแทนอยู่เสมอ เพราะว่ากระต่ายอาจกัดแทะกล่องรองเท้าเสียหาย เช่นเดียวกับแมว กระต่ายสามารถถูกฝึกให้ใช้กล่องสำหรับขับถ่ายได้  อันดับแรก ให้คุณสังเกตว่ามุมไหนของกรงที่กระต่ายของคุณเลือกเป็นสถานที่สำหรับขับถ่าย ให้คุณวางกล่องขับถ่ายไว้ที่มุมนั้น เมื่อกระต่ายใช้กล่องขับถ่ายในกรงของมันอย่างสม่ำเสมอ คุณสามารถปล่อยให้มันวิ่งเล่นอยู่นอกกรงให้มากขึ้น และวางกล่องขับถ่ายรอบๆ พื้นที่ของมันให้มากขึ้นเพื่อกระตุ้นให้มันใช้กล่องขับถ่ายที่วางไว้ ใช้การสนับสนุนเชิงบวกอยู่เสมอ เมื่อฝึกกระต่ายของคุณ ห้ามใช้การลงโทษ ให้คุณให้รางวัลกับกระต่าย โดยอาจให้ของกินที่กระต่ายของคุณโปรดปรานเป็นรางวัล หากกระต่ายเข้าสังคมได้เป็นอย่างดี และรักคน ให้คุณให้รางวัลกระต่ายด้วยการชื่นชม และการถูกแปรงขนทำความสะอาด หลีกเลี่ยงการใช้ฟางที่เป็นก้อนในการทำที่นอนให้กับกระต่าย เนื่องจากกระต่ายของคุณอาจกินก้อนฟาง และเป็นสาเหตุให้เกิดการอุดตันในลำไส้ ให้คุณใช้ที่นอนที่ทำมาจากเยื่อไม้  กระดาษ หรือพืชตระกูลส้ม คุณสามารถใช้หนังสือพิมพ์เป็นทางเลือก ถึงแม้ว่ามันอาจไม่อุ้มน้ำ หญ้าแห้งเป็นอาหารพื้นฐานของกระต่าย ซึ่งมันไม่เป็นเพียงแค่สารอาหารที่มีความสำคัญสำหรับกระต่ายเท่านั้น แต่หญ้าแห้งยังอุดมไปด้วยไฟเบอร์ที่สำคัญแก่กระต่ายด้วยเช่นกัน  เนื่องจากกระต่ายทำความสะอาดตัวเองอยู่ตลอดเวลา ทำให้พวกมันชอบที่จะกลืนขนลงท้องเป็นจำนวนมาก ดังนั้นหากกระต่ายไม่มีไฟเบอร์เพียงพอ ก้อนขนดังกล่าวสามารถไปอุดตันระบบทางเดินอาหารของกระต่าย และทำให้เป็นอันตรายถึงแก่ชีวิต นอกจากนี้การเคี้ยวหญ้าแห้งยังช่วยให้ฟันของกระต่ายมีความยาวที่เหมาะสม และมีสุขภาพดี และยังป้องกันไม่ให้ฟันของกระต่ายขึ้นมากเกินไป  ให้หญ้าแห้งทิโมธี โอ๊ต หรือข้าวสาลีแก่กระต่าย หญ้าแห้งชนิดอื่น เช่น อัลฟาฟ่า อาจอุดมไปด้วยแคลเซียม หรือโปรตีนมากเกินที่กระต่ายจะรับไหว สำหรับการเลือกหญ้าแห้งคุณภาพดี ให้คุณดูว่าหญ้าแห้งมีสีอมเขียว และกลิ่นของรสหวาน หรือไม่ ทั้งนี้หญ้าแห้งคุณภาพต่ำจะมีสีเหลือง และอาจมีกลิ่นอับ ห้ามให้หญ้าแห้งคุณภาพต่ำแก่กระต่ายของคุณเด็ดขาด  หากคุณไม่สามารถหาหญ้าแห้งที่ดีได้ในร้านสัตว์เลี้ยงในพื้นที่ที่คุณอยู่ คุณสามารถสั่งซื้อจากบริษัทเพื่อจัดส่งหญ้าแห้งที่เหมาะสมให้กับคุณ   กระต่ายสามารถกินหญ้าแห้งได้ตั้งแต่แรกเกิด กระต่ายเหมือนกับสัตว์อื่นๆ น้ำเป็นสิ่งจำเป็นสำหรับสุขภาพ และความเป็นอยู่ที่ดี หากกระต่ายไม่ได้รับน้ำที่เพียงพอ กระต่ายจะขาดน้ำ ทำให้อวัยวะภายในล้มเหลวและตาย กระต่ายของคุณควรกินน้ำดื่มสะอาดอยู่ตลอดเวลา  การให้น้ำจากขวด หรือเทน้ำใส่ชามเซรามิก หรือชามสแตนเลส เป็นวิธีที่เหมาะสมเพียงพอในการให้น้ำกระต่ายของคุณ จำไว้ว่ากระต่ายของคุณอาจดื่มน้ำจากชามมากกว่าจากขวด ซึ่งมันดีต่อสุขภาพของกระต่าย คุณสามารถเริ่มต้นด้วยการทดลองให้น้ำจากภาชนะทั้งสองแบบเพื่อดูว่ากระต่ายของคุณชอบดื่มน้ำจากภาชนะไหนมากกว่ากัน ไม่ว่าคุณจะเลือกวิธีไหนในการให้น้ำกระต่ายของคุณก็ตาม แน่ใจว่าน้ำที่คุณให้ปลอดสารตะกั่ว เปลี่ยนถ่ายน้ำสะอาดให้กระต่ายของคุณทุกวัน นอกจากนั้น คุณต้องแน่ใจว่าทำความสะอาดขวดน้ำและชามด้วยน้ำร้อนและสบู่ทุกวันเพื่อป้องกันการเติบโตของแบคทีเรีย ล้างน้ำให้สะอาดเพื่อให้แน่ใจว่าสารตกค้างจากสบู่ถูกชะล้างออกจนหมด ผักที่ดีที่สุดสำหรับกระต่ายของคุณ ได้แก่ ผักกาดโรเมน บร็อกโคลี่ แครอท ผักชี ผักขม และผักขึ้นฉ่าย  แน่ใจว่าผักที่คุณให้แก่กระต่ายของคุณสดใหม่ ผักเก่าแม้เพียงไม่กี่วันสามารถทำให้กระต่ายป่วยได้ ให้ผักชุ่มน้ำเพื่อเพิ่มปริมาณการบริโภคของเหลวให้กับกระต่ายของคุณ และยังช่วยให้อาหารไหลลงสู่ระบบทางเดินอาหารของกระต่ายได้ง่ายมากขึ้น เปลี่ยนชนิดของผักที่ให้แก่กระต่ายของคุณทุกวัน กระต่ายบางตัว เมื่อถูกให้อาหารด้วยผักชนิดเดิมซ้ำๆ ทุกวัน สามารถพัฒนาตะกอนในกระเพาะปัสสาวะ ซึ่งอาจก่อตัวเป็นนิ่วในกระเพาะปัสสาวะได้ ตัวอย่างที่ชัดเจน ได้แก่ แครอทซึ่งก่อให้เกิดตะกอนที่ไม่ละลายน้ำสูง การให้อาหารกระต่ายด้วยแครอททุกวันสามารถทำให้กระต่ายมีปัญหากับกระเพาะปัสสาวะ ในการหลีกเลี่ยงเรื่องนี้ ห้ามให้อาหารชนิดเดียวกันเป็นเวลา 2 วันติดต่อกัน หากกระต่ายของคุณกินแครอทวันหนึ่ง คุณอาจให้บร็อกโคลี่เป็นอาหารในวันต่อไป เพื่อให้อาหารที่กระต่ายกินมีการผสมรวมกันอย่างต่อเนื่อง ผลไม้ควรเป็นเหมือนการให้รางวัลแก่กระต่าย และไม่ควรให้เป็นอาหารหลักของกระต่าย โดยทั่วไป คุณควรจำกัดปริมาณการให้ผลไม้แก่กระต่าย โดยต้องไม่เกิน 2 ช้อนโต๊ะต่อวัน  ผลไม้ทั้งหมดถือว่ามีความปลอดภัยสำหรับกระต่าย แต่ต้องมีการจำกัดปริมาณในการให้ สลับชนิดของผลไม้ที่ให้กับกระต่ายในแต่ละวัน เช่นเดียวกับการให้ผักเป็นอาหารแก่กระต่าย อาหารเม็ดสำหรับกระต่ายที่มีขายทั่วไปถูกพิจารณาว่าเป็นอาหารที่ไม่จำเป็นสำหรับกระต่าย เนื่องจากอาหารเหล่านี้ไม่ได้ให้ไฟเบอร์ หรือการบริหารฟันได้เท่ากับหญ้าแห้ง นอกจากนี้พวกมันยังมีแคลอรี่สูง และสามารถทำให้กระต่ายอ้วนหากกินมากเกินไป อย่างไรก็ตาม หากคุณให้อาหารเม็ดสำหรับกระต่ายในปริมาณที่จำกัดจะเป็นประโยชน์ในการให้วิตามิน และเกลือแร่ที่จำเป็นสำหรับกระต่าย  จำไว้ว่าอาหารเม็ดสำหรับกระต่ายสามารถให้กับกระต่ายเป็นอาหารเสริมเท่านั้น และไม่ควรให้เป็นอาหารหลักของกระต่าย เลือกอาหารเม็ดที่ทำมาจากหญ้าทิโมธี มากกว่าจะเป็นชนิดที่ทำมาจากหญ้าอัลฟาฟ่า อาหารเม็ดอัลฟาฟ่าให้แคลอรี่สูง และสามารถทำให้กระต่ายอ้วน อาหารเม็ดสำหรับกระต่ายมีจำหน่ายใน 2 ชนิด ได้แก่มูสลี่ และอบพอง โดยชนิดมูสลี่จะมีสารอาหารเฉพาะในแต่ละเม็ด ในขณะที่ชนิดอบพองจะมีสารอาหารทั้งหมดผสมรวมกันในแต่ละเม็ด ดังนั้นคุณควรให้อาหารเม็ดชนิดอบพองแก่กระต่ายของคุณ เพื่อให้กระต่ายได้รับสารอาหารที่จำเป็นต่อร่างกายครบถ้วน ในขณะที่การให้อาหารเม็ดชนิดมูสลี่แก่กระต่ายนั้น กระต่ายอาจเลือกกินเฉพาะเม็ดที่มีรสชาติอร่อย และไม่สนใจเม็ดอื่นๆ ซึ่งจะนำไปสู่การขาดสารอาหารในกระต่ายได้  ปรึกษาสัตวแพทย์ถึงปริมาณอาหารเม็ดที่เหมาะสมสำหรับกระต่าย สัตวแพทย์บางท่านแนะนำว่าปริมาณอาหารเม็ดที่เหมาะสมสำหรับกระต่ายไม่ควรเกิน 1 ช้อนโต๊ะต่อวัน  หากกระต่ายของคุณเริ่มเมินเฉยต่อหญ้าแห้ง ให้คุณตัดการให้อาหารเม็ด เนื่องจากการขาดไฟเบอร์จากหญ้าแห้งสามารถก่อให้เกิดการอุดตันในระบบทางเดินอาหารของกระต่าย ดังนั้นคุณต้องแน่ใจว่าหญ้าแห้งเป็นอาหารหลักของกระต่าย กระต่ายมีระบบย่อยอาหารที่ไวต่อความรู้สึกมาก และคุณไม่ควรให้อาหารที่พวกมันไม่คุ้นเคย โดยเฉพาะถั่ว เมล็ดพืช หรือขนมหวาน เช่น ช็อกโกแลต เนื่องจากกระต่ายของคุณไม่สามารถย่อยอาหารเหล่านี้ได้ และการบริโภคอาหารเหล่านี้สามารถเป็นอันตรายต่อชีวิตของกระต่าย  นอกจากนี้ ให้หลีกเลี่ยงการให้อาหารที่ผ่านการปรุงแต่ง อาหารดังกล่าวอาจเป็นอันตรายแก่กระต่าย ปรึกษาสัตวแพทย์ของคุณอยู่เสมอก่อนที่คุณจะให้อาหารชนิดใหม่แก่กระต่ายของคุณ ให้สัตวแพทย์ของคุณจัดการในเรื่องนี้ การทำหมัน หรือการตอนก่อให้เกิดประโยชน์มากมายในด้านสุขภาพกับกระต่ายของคุณไม่ว่ามันจะเป็นเพศใดก็ตาม  การตอนกระต่ายมีแนวโน้มจะทำให้การขับถ่ายของเสียทั่วบ้านของกระต่ายลดลง เนื่องจากการตอนช่วยลดแรงกระตุ้นในการอยากแสดงอาณาเขต กระต่ายของคุณจะมีความก้าวร้าวน้อยลงมาก อวัยวะสืบพันธุ์ของกระต่ายมีโอกาสพัฒนากลายเป็นมะเร็งเมื่อกระต่ายมีอายุมากขึ้น การกำจัดอวัยวะสืบพันธุ์ของกระต่ายออกไปจะช่วยลดความเสี่ยงนี้ ข้ามขั้นตอนนี้ไปหากคุณตั้งใจจะเพาะพันธุ์กระต่ายของคุณ วิธีนี้จะมีความปลอดภัยหากคุณมีพื้นที่ที่เพียงพอกับจำนวนกระต่ายที่เพิ่มมากขึ้น และมีความรู้เรื่องวิธีเพาะพันธุ์กระต่ายอย่างปลอดภัย หากเป็นกรณีนี้ แน่ใจว่าคุณพบสัตวแพทย์อยู่เสมอเพื่อตรวจสอบปัญหาเชิงสุขภาพทางการสืบพันธุ์ของกระต่ายของคุณ กระต่ายเป็นสัตว์ที่ชอบการเคี้ยวโดยธรรมชาติ ดังนั้นการให้ของเล่นแก่พวกมันจึงเป็นเรื่องที่ควรทำ แต่คุณควรแน่ใจว่ามันไม่ใช่เฟอร์นิเจอร์ คุณไม่จำเป็นต้องให้ของเล่นราคาแพงแก่กระต่าย โดยกระดาษแข็งชิ้นเล็กๆ แกนในกระดาษชำระ และไม้ที่ไม่ผ่านกระบวนการทางเคมีใดๆ ก็สามารถทำให้กระต่ายของคุณเพลิดเพลิน และสนุกสนานได้แล้ว หลีกเลี่ยงของเล่นยาง. หากกระต่ายกลืนชิ้นยางลงท้อง มันสามารถไปอุดตันระบบทางเดินอาหารของกระต่ายได้ กระต่ายเป็นสิ่งมีชีวิตที่มีความตื่นตัวสูง และขี้เล่น มีเกมบางเกมที่คุณสามารถเล่นกับกระต่ายของคุณ ที่สามารถทำให้ทั้งคุณ และกระต่ายสนุกสนานเพลิดเพลิน และยังช่วยทำให้กระต่ายมีรูปร่างดี  ตั้งพินโบว์ลิ่งของเล่นอันเล็ก และปล่อยให้กระต่ายของคุณวิ่งชนให้พินล้ม กระต่ายที่ตื่นตัวจะชอบเกมนี้ กระต่ายบางตัวชอบดีดของเล่นไปรอบๆ และรอให้คุณนำกลับมาคืนให้มัน เหมือนเป็นเกมที่กระต่ายสั่งให้คุณไปเอาของเล่นมาให้แทนที่จะเป็นคุณที่เป็นคนสั่ง สร้างเครื่องกีดขวางสำหรับกระต่ายของคุณ กระต่ายชอบการสำรวจ ดังนั้นคุณควรสร้างรูปแบบของเครื่องกีดขวางให้กับกระต่าย และวัสดุที่ใช้ควรเป็น กระดาษหนังสือพิมพ์ หรือกระดาษแข็ง เพื่อกระต่ายของคุณจะไม่ได้รับบาดเจ็บ  ปล่อยให้กระต่ายของคุณพักอยู่เสมอเท่าที่มันต้องการ เมื่อมันไม่รู้สึกสนใจในเกมอีกต่อไป อย่าบังคับให้กระต่ายเล่นต่อ กระต่ายมีกระดูกที่เปราะบาง และสามารถหักได้ง่ายๆ หากพวกมันถูกจับถืออย่างรุนแรง คุณควรให้ความนุ่มนวลกับกระต่ายของคุณเพื่อป้องกันอันตรายที่อาจเกิดขึ้น  หากกระต่ายของคุณดิ้นเมื่อคุณพยายามจะอุ้มมันขึ้น อย่าบังคับมัน กระต่ายที่ดิ้นสามารถทำให้กระดูกของมันหัก หรือกล้ามเนื้อตึง และคุณสามารถปล่อยกระต่ายลงหากมันดิ้น คุณควรปล่อยมันตามลำพัง หากมันไม่ต้องการถูกอุ้ม สอนกระต่ายให้เรียนรู้การถูกอุ้มอย่างช้าๆ กระต่ายเป็นสัตว์อยู่กับพื้น และจะรู้สึกหวาดกลัวได้ง่ายเมื่ออยู่สูงในอากาศ พยายามทำให้มันคุ้นเคยกับการถูกลูบคลำก่อนเป็นอันดับแรก และเมื่อมันเริ่มคุ้นเคยกับการอยู่ร่วมกับมนุษย์ ให้คุณลองยกขาหน้าขึ้นประมาณหนึ่งนิ้วเหนือพื้น จากนั้นให้คุณนั่งอยู่เมื่ออุ้มกระต่ายขึ้น 2 – 3 ครั้งแรก และอุ้มไว้บนตักของคุณ และขั้นตอนสุดท้ายถึงอุ้มกระต่ายและยืนขึ้น ในการอุ้มกระต่ายของคุณอย่างถูกต้อง สอดมือข้างหนึ่งใต้หน้าอก และอีกข้างหนึ่งใต้บั้นท้ายของกระต่าย สำหรับรายละเอียดเพิ่มเติมในการอุ้มกระต่ายอย่างปลอดภัย ให้ดูบทความวิธีอุ้มกระต่าย หากคุณกังวลว่ากระต่ายอาจข่วนคุณ ให้ใช้ผ้าขนหนูอุ้มกระต่ายขึ้นมา คุณสามารถปล่อยกระต่ายลงได้กะทันหัน หากคุณโดนข่วน แน่ใจว่าสัตว์เลี้ยงทั้งหมดได้รับการฝึกฝนอย่างถูกต้องเหมาะสม ก่อนพวกมันมีปฏิสัมพันธ์กับกระต่าย แน่ใจว่าเด็กๆ ทั้งหมดในบ้านรู้กฎเมื่อเล่นกับกระต่าย แนะนำพวกเขาในขณะที่พวกเขามีปฏิสัมพันธ์กับกระต่าย และหยุดพวกเขา หากพวกเขาทำสิ่งที่อาจเป็นอันตรายแก่กระต่าย กระต่ายเป็นสัตว์ที่มีขนปกคลุมร่างกายที่มีนิสัยชอบทำความสะอาดตัวเอง โชคไม่ดี การกินขนมากเกินไปสามารถก่อให้เกิดการอุดตันลำไส้ที่รุนแรง คุณจำเป็นต้องแปรงขนกระต่ายของคุณอยู่เป็นประจำเพื่อป้องกันเรื่องนี้   แปรงขนกระต่ายของคุณอย่างน้อยสัปดาห์ละครั้ง ใช้หวีแปรงถี่ เช่น หวีแปรงตัวหมัด แปรงขนกระต่ายของคุณให้ทั่ว วิธีนี้จะกำจัดขนที่หลุดร่วงที่บางทีกระต่ายของคุณอาจกลืนลงท้อง ในขณะที่ทำความสะอาดตัวเอง กระต่ายโดยทั่วไปจะมีความรู้สึกไวต่อน้ำ และสามารถเกิดสภาวะที่ร่างกายมีอุณหภูมิต่ำเกินไปได้โดยง่าย หรือมีอาการช็อกหากถูกแช่น้ำ หากมีความจำเป็น คุณสามารถทำความสะอาดกระต่ายของคุณเฉพาะจุดด้วยผ้าขนหนูเปียก แต่อย่าจับกระต่ายแช่น้ำเด็ดขาด สำหรับรายละเอียดเพิ่มเติมในการทำความสะอาด และแปรงขนกระต่ายของคุณอย่างปลอดภัย ให้คุณดูบทความวิธีอาบน้ำให้กระต่ายของคุณ ตัดเล็บกระต่ายของคุณทุกๆ 2 – 3 อาทิตย์ ดูเล็บของกระต่าย และหาว่าเส้นเลือดภายในสิ้นสุดตรงไหน คุณสามารถเห็นเส้นเลือดได้อย่างชัดเจน แม้ว่ากระต่ายของคุณจะมีเล็บสีคล้ำก็ตาม ให้คุณใช้ที่ตัดเล็บ ตัดหลังจากเส้นเลือดสิ้นสุด หากคุณกลัวทำให้กระต่ายของคุณเจ็บ สัตว์แพทย์สามารถจัดการให้คุณได้ระหว่างการตรวจร่างกายทั่วไป หากคุณเห็นผิวของกระต่ายแห้ง หรือแตกเป็นสะเก็ดในขณะที่แปรงขนกระต่ายของคุณ ให้คุณปรึกษาสัตวแพทย์ นี่สามารถเป็นสัญญาณของเห็บหรือหมัด เหมือนกับสัตว์เลี้ยงอื่นๆ กระต่ายของคุณต้องการการรักษาพยาบาลเพื่อให้มีสุขภาพสมบูรณ์แข็งแรง อย่าละเลยในการพากระต่ายของคุณไปตรวจร่างกายประจำปี และไม่ลังเลที่จะนัดพบสัตวแพทย์ หากคุณคิดว่ามีสิ่งผิดปกติเกิดขึ้นกับกระต่ายของคุณ  พบสัตวแพทย์ที่มีประสบการณ์กับกระต่าย สัตวแพทย์เหล่านี้บางครั้งถูกเรียกว่าสัตวแพทย์เฉพาะทาง ผู้ที่มีความเชี่ยวชาญโดยตรงกับสัตว์เลี้ยงที่คนไม่ได้นิยมนัก เนื่องจากกระต่ายเป็นสัตว์ที่มีความไวต่อความรู้สึกต่างๆ พวกมันไวต่ออาการป่วยที่มีอยู่มากมายไล่ตั้งแต่เล็กๆ น้อยๆ ไปจนถึงอาการที่เป็นอันตรายถึงแก่ชีวิต หากคุณสังเกตอาการดังต่อไปนี้ ให้คุณปรึกษาสัตวแพทย์ของคุณโดยทันที  เบื่ออาหารโดยปัจจุบันทันด่วน ควบคู่ไปกับการบีบตัวของช่องท้อง หายใจลำบาก หัวเอียง กลั้นปัสสาวะไม่อยู่ ก้อนบวม หรือฝีที่เกิดขึ้นในส่วนใดส่วนหนึ่งบนร่างกายของกระต่าย
ตัดสินใจว่าคุณจะเลี้ยงกระต่ายไว้ในบ้านหรือนอกบ้าน. กำหนดพื้นที่ที่กระต่ายของคุณได้รับอนุญาต. ทำการป้องกันพื้นที่ของกระต่ายของคุณ. หากรงให้กระต่ายของคุณ. ฝึกกระต่ายของคุณ. ให้หญ้าแห้งแก่กระต่ายของคุณอย่างไม่จำกัด. ให้น้ำในปริมาณมากแก่กระต่าย. เพิ่มการให้ผักสดเป็นอาหารแก่กระต่ายของคุณ. ให้ผลไม้แก่กระต่ายของคุณเพื่อเป็นรางวัล. ให้อาหารเม็ดสำหรับกระต่ายในปริมาณที่จำกัด. หลีกเลี่ยงการให้อาหารกระต่ายที่ไม่ได้ระบุไว้ในรายการที่กล่าวมา. ทำหมัน หรือตอนกระต่ายของคุณ. ให้ของเล่นจำนวนมากแก่กระต่ายของคุณ. เล่นกับกระต่ายของคุณ. ประคองกระต่ายของคุณอย่างนุ่มนวล. แปรงขนกระต่ายของคุณอยู่เป็นประจำ. นำกระต่ายของคุณไปพบสัตว์แพทย์ทุกปี. ดูสัญญาณของความซึมเศร้า หรือความเจ็บป่วยในกระต่ายของคุณ.
https://www.wikihow.com/Raise-a-Healthy-Bunny https://www.wikihow.com/Raise-a-Healthy-Bunny https://www.wikihow.com/Raise-a-Healthy-Bunny
Setting Up Your Rabbit's Home Giving Your Rabbit the Correct Diet General Care for Your Rabbit